Tolong jelaskan mengenai Perwatakan Hari Rusev (2017-2018) dari Rusev dalam bahasa melayu

Pada 11 April, Rusev dipindahkan ke jenama SmackDown sebagai sebahagian daripada Superstar Shake-up. Pada episod 25 April SmackDown, Rusev membuat penampilan pertamanya di pengaturcaraan WWE sejak Fastlane, muncul melalui satelit, dan menyatakan bahawa dia tidak akan membuat penampilannya di SmackDown kecuali dia diberi peluang dalam pertandingan Kejuaraan WWE di Money in the Bank pada 18 Jun. Permintaan beliau tidak dikabulkan, tetapi pada episod SmackDown pada 4 Julai, dia membuat penampilan pertamanya untuk jenama itu dan berhadapan dengan John Cena yang kembali mengadakan pertandingan bendera untuk perlawanan di Battleground. Dalam perlawanan tersebut, Rusev tewas kepada John Cena.

Pada bulan Ogos, Rusev memulakan pertengkaran dengan Randy Orton dan Rusev dikalahkan oleh Randy Orton di SummerSlam dalam masa 10 saat. Pada episod 19 September SmackDown, Rusev membalas dendamnya dengan menewaskan Randy Orton pada masa yang sama, setelah diganggu oleh Aiden English. Tidak lama kemudian, Rusev mengambil watak baru dimana dia akan menyatakan bahawa setiap hari adalah "Hari Rusev". Tindakan Rusev menjadi watak baru menjadi sangat popular dan mendapat sambutan baik dari kalangan peminat, walaupun pada hakikatnya Rusev memainkan watak jahat. Di perlawanan Hell in a Cell pada 9 Oktober, Rusev ditewaskan oleh Randy Orton sekali lagi sehingga mengakhiri pertengkaran mereka.

Selepas pertengkaran dengan Randy Orton, Rusev memulakan pasukan bersama dengan Aiden English, dengan kedua-duanya mengambil bahagian dalam pertandingan pasukan tag empat arah maut (Fatal Four-way match) untuk SmackDown dalam Kejuaraan Pasukan Tag di Clash of Champions pada bulan Disember yang juga melibatkan The New Day, Chad Gable dan Shelton Benjamin dan pasukan juara iaitu The Usos, keputusannya masih kekal gelaran juara oleh The Usos. Rusev memasuki pertandingan Royal Rumble 2018 pada 28 Januari sebagai peserta pertama, berlangsung lebih dari 30 minit sebelum disingkirkan oleh Bray Wyatt dan Matt Hardy. Pada episod 27 Mac SmackDown, Rusev bekerjasama dengan Jinder Mahal untuk mengalahkan Bobby Roode dan Randy Orton, menambahkannya tiket ke pertandingan Kejuaraan Amerika Syarikat di WrestleMania 34. Dalam pertandingan itu, Rusev dipin oleh Jinder Mahal dan membolehkan Jinder Mahal digelar sebagai Juara Amerika Syarikat. Pada acara Greatest Royal Rumble, Rusev menghadapi The Undertaker dalam perlawanan Casket dan dilihat Rusev dikalahkan oleh The Undertaker. Pada episod SmackDown 8 Mei, Rusev mengalahkan Daniel Bryan untuk melayakkan diri dalam pertandingan tangga Wang kategori lelaki dalam perlawanan Money in the Bank. Dalam kejohanan Money In The Bank, Braun Strowman telah memenangi pertandingan tersebut. Pada episod SmackDown berikut, Rusev memenangi pertandingan Gauntlet untuk menjadi pesaing nombor satu untuk Kejuaraan WWE iaitu AJ Styles di Extreme Rules. Dalam pertandingan itu, beliau gagal untuk merebut kejuaraan WWE daripada Aj Styles.

Pada bulan Julai, Rusev Day memulakan pertengkaran dengan Andrade "Cien" Almas dan Zelina Vega, sehingga menjadikan perwatakan baik untuk pertama kalinya dalam karier Rusev. Rusev dan Lana telah kalah dalam pertandingan pasukan tag campuran kepada Cien Almas dan Zelina Vega di SummerSlam, tetapi mengalahkan mereka dalam pertandingan semula pada episod 21 Ogos SmackDown. Di perlawanan Hell in a Cell, Rusev dan Aiden English tidak berjaya menghadapi The New Day untuk Kejohanan Pasukan Tag SmackDown. Pada episod SmackDown berikut, Aiden English menyerang Rusev, mengakhiri persekutuan mereka. Aiden English kemudiannya mengaku telah curang dengan Lana, yang membawa kenyataan ini kepada perlawanan SmackDown ke episod 23 Oktober, dimana Rusev mengalahkan Aiden English dan mengakhiri pertengkaran mereka.

Juara Amerika Syarikat kali ketiga dan karier terakhirnya di WWE

Setelah gagal menjuarai Kejuaraan Amerika Syarikat dari Shinsuke Nakamura di perlawanan Crown Jewel, Rusev akhirnya berjaya merebut Kejuaraan Amerika Syarikat daripada Shinsuke Nakamura untuk ketiga kalinya dalam kariernya dalam episod ke 25 Disember SmackDown. Pada 27 Januari 2019, beliau telah tewas dan kehilangan gelaran dalam Kejuaraan Amerika Syarikat kepada Shinsuke Nakamura pada perlawanan Royal Rumble. Dua hari kemudian di SmackDown Live, Rusev berhadapan dengan R-Truth, yang baru saja mengalahkan Shinsuke Nakamura untuk Kejuaraan Amerika Syarikat, dan mendorongnya untuk mempertahankan gelarannya yang baru dimenangkannya, tetapi R-Truth berjaya mempertahankan gelaran tersebut. Selepas perlawanan, Shinsuke Nakamura menyerang R-Truth, dan Rusev menyertainya dalam menyerang R-Truth, sehingga membentuk pasukan tag bersama Shinsuke Nakamura. Dalam perlawanan di Fastlane, Rusev dan Shinsuke Nakamura telah dikalahkan oleh pasukan The New Day. Di WrestleMania 35, Shinsuke Nakamura dan Rusev bersaing dalam pertandingan pasukan tag untuk Kejuaraan Pasukan Tag SmackDown, namun mereka tetapi tidak berjaya. Rusev bertanding dalam pertempuran 51 orang di Super ShowDown, tetapi juga gagal untuk menang. Selepas mengikuti perlawanan Super ShowDown, Rusev memulakan cuti dari WWE.

Rusev kembali pada episod Raw pada 16 September dan terlibat dalam jalan cerita dimana Lana curang dengan Bobby Lashley. Mencari jawapan untuk ketidaksetiaan Lana, Lana menuduh Rusev sebagai ketagihan seks kepadanya yang menyebabkan kedua mereka bercerai dalam episod Raw 9 Disember, di mana Rusev diserang oleh Bobby Lashley. Pada perlawanan TLC: Tables, Ladders & Chairs pada 15 Disember, Rusev ditewaskan oleh Bobby Lashley dalam pertandingan meja, berikutan gangguan dari Lana. Pada 13 Januari 2020 episod Raw, Bobby Lashley mengalahkan Rusev dalam pertandingan perseorangan berikutan gangguan dari Lana dan Liv Morgan, setelah perlawanan itu, perlawanan pasukan tag campuran dijadualkan antara pasukan Rusev/Morgan dan Lana/Lashley. Pasukan tag campuran Rusev dan Liv Morgan telah dikalahkan oleh Lana dan Booby Lashley dalam episod Raw pada 20 Januari. Pada episod 17 Februari Raw, Rusev bekerjasama dengan Humberto Carrillo untuk menentang Booby Lashley dan Angel Garza, tetapi Rusev dan Humberto Carrilo tewas dalam perlawanan tersebut. Ini akan menjadi penampilan terakhir Rusev di WWE.

Pada 15 April 2020, Rusev dilepaskan dari kontrak WWE sebagai sebahagian dalam pemotongan bajet yang berpunca daripada Pandemik COVID-19.